पाएं अपने शहर की ताज़ा ख़बरें और फ्री ई-पेपरडाउनलोड करें
नगर विकास एवं आवास विभाग के सचिव के निर्देश पर राज्य के सभी निकायों में अगले एक सप्ताह तक नालियों की साफ-सफाई को लेकर विशेष अभियान चलाया जाना है। उसी क्रम में गढ़वा और मझिआंव नगर निकायों में भी आज से उक्त विशेष अभियान की शुरुआत की गई है। कार्यपालक पदाधिकारी संजय कुमार ने बताया कि जनप्रतिनिधियों एवं आम नागरिकों से भी सुझाव मांगा जा रहा है। ताकि इस अभियान को बेहतर तरीके से क्रियान्वित किया जा सके।
गढ़वा नगर परिषद अंतर्गत कुछ वार्ड पार्षदों ने भी अपने-अपने क्षेत्र में जिन नालियों की साफ-सफाई प्राथमिकता से की जानी है। उनकी सूची नगर परिषद कार्यालय को उपलब्ध कराई है। संजय कुमार ने बताया कि आंशिक लॉकडाउन के चलते शहर की गलियों एवं सड़कों पर अधिक भीड़भाड़ नहीं हैं। ऐसे मौके का फायदा उठाते हुए नालियों की त्वरित साफ-सफाई की जा रही है। ताकि बरसात का मौसम शुरू होने से पहले शहर की नालियां साफ हो जायें।
इस मौके पर आम नागरिकों से भी अपील की गई है कि वे उन नालियों के बारे में जानकारी अवश्य दें। जिनकी सफाई लंबे समय से किसी कारण से नहीं हो पाई है । नागरिक उक्त सूचना व्हाट्सएप नंबर 86515 14821 पर दे सकते हैं ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn